cyanic-selkie/wikianc huggingface dataset:
Rudolf Ramseyer
Ramseyer vant en olympisk sølvmedalje i fotball under Sommer-OL 1924 i Paris. Han var med på det sveitsiske laget som kom på andreplass, bak Uruguay, i fotballturneringen.
Sveits vant over Litauen med 9-0 i den innledende runden. I åttendelfinalen møtte de Tsjekkoslovakia, første kampen sluttet uavgjort 1-1 og omkampen vant Sveits med 2-1. De beseiret Italia med 2-1 i kvartfinalen og Sverige med 2-1 i semifinalen. Finalen, som ble spilt 9. juni 1924 på Stade de Colombes med 41 000 tilskuere, tapte de til Uruguay med 0-3.
MD5
Bruk
MD5 brukes av mange systemer for å lagre passord uten å måtte ha de liggende i klartekst.
Papuana japenensis
Papuana japenensis er en bille som hører til underfamilien hornbiller (Dynastinae) i familien skarabider (Scarabaeidae).
MD5
Bruk
Om det er tvil om en fil er skadet under nedlasting, kan en MD5-sjekksum brukes til å validere om filen er skadet. Det finnes forskjellige program som gjør denne prosessen lett.
Sikkerhetshull
Det er i senere tid oppdaget sikkerhetshull i MD5. I mars 2005 publiserte Xiaoyun Wang og Hongbo Yu på Shandong universitet i Kina at de hadde funnet en algoritme som fant to forskjellige 128-bits sekvenser med samme MD5-sjekksum. Det anbefales ikke å bruke MD5 eller SHA-1 dersom bruken er relatert til sikkerhet.
Det finnes 2128 = 340,282,366,920,938,500,000,000,000,000,000,000,000 forskjellige MD5-sjekksummer.
Papuana japenensis
Levevis
Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.
Utbredelse
Arten lever på Ny-Guinea, Bismarckarkipelet og Japen.
Pardosa aciculifera
Pardosa aciculifera er en av edderkoppene i gruppen ulveedderkopper (Lycosidae).
Utseende
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Anastasija Bliznjuk
Anastasija Iljinitsjna Bliznjuk (russisk Анастасия Ильинична Близнюк, født 28. juni 1994) er en russisk turner som spesialiserer seg i rytmisk gymnastikk. Hun representerte landet sitt under Sommer-OL 2012 i London, der hun tok gull i mangekamp lag.
Hun tok gull under Sommer-OL 2016.
Den tragiske uken
Den tragiske uken (katalansk la Setmana Tràgica, spansk la Semana Trágica) er det vanlige navnet på en serie blodige konfrontasjoner mellom politi og kjempende arbeidere i Barcelona og andre byer i Catalonia i perioden 25. juli-2. august 1909.
Oppstanden kom som følge av at Spania skulle sende troppeforsterkninger til sin kolonihær i Spansk Marokko. 520 av de innkalte hadde avsluttet slik tjeneste seks år tidligere, og mislikte tanken på ny tjeneste. De hadde heller ikke råd til de 6000 realer som det kostet å kjøpe seg fri fra tjenesten. Denne misnøyen, paret med anarkisme, pasifisme og antikolonialistiske tanker ble samlet i bevegelsen Solidaridad Obrera, som tok initiativ til en generalstreik 26. juli 1909.
Politiets sikkerhetsstyrker skjøt mot demonstranter på La Rambla, det ble bygget barrikader og etterhvert erklært unntakstilstand. Hærstyrker fra andre deler av Spania ble satt inn i kampene. Fra politiets og hærens side ble 8 personer drept, mens 124 ble skadet. På opprørernes side ble mellom 104 og 150 personer drept. 1700 personer ble straffeforfulgt i militærdomstoler, og 5 personer ble dømt til døden. 59 fikk livsvarige fengselsstraffer.
Reaksjonene fra andre europeiske land var kontante, og fikk kong Alfonso XIII til å avskjedige statsminister Antonio Maura, og erstatte ham med den mer liberale Segismundo Moret y Prendergast.
Fjesing
Fjesing (Trachinus draco) er en fisk som blir opp til 40 cm, men sjelden over 20-30 cm. Den finnes fra Vestafrika og Middelhavet, til Trondheimsfjorden og inn i den sørlige Østersjøen. Fjesingen er den giftigste fisken i norsk farvann, men er allikevel ikke dødelig. Blir man stukket er den beste behandlingen glovarmt vann, ca 40-45 grader celcius (så varmt at du akkurat ikke brenner deg). Det varme vannet ødelegger giften, og etter 20-45 minutter har som regel smerten gitt seg og hevelsen begynt å avta.
Giftpigger
En stor spiss pigg på gjellelokket og de to første piggene i forreste ryggfinne har giftkjertler ved rota; når man stikker seg på piggene, flyter giften langs furer i piggene og inn i såret. Giften fører til en meget intens smerte i stikksåret, og fører enkelte ganger til hevelser og rødhet rundt stikkstedet. Av og til kan man få en generell uvelhetsfølelse som for eksempel kvalme, hodepine og frysninger. På grunn av den intense smerten ved stikk, kalles fisken "helvetesfisk" på folkemunne. En kvinne fra Tønsberg som ble stukket uttalte i 2012 at hun heller ville ha "født tre unger på rappen" enn å ha de ubeskrivelige smertene.
Danviken
Danviken er et område i kommundelen Sicklaön i Nacka kommune i Stockholms län, Sverige. De seneste årene har folketallet i Danviken økt, ettersom nærheten til Stockholm sentrum gjør det til et attraktivt område. Saltsjöbanan har stopp ved Henriksdals stasjon, som tross navnet ligger i Danviken.
Historie
Bydelen er en av de eldste i Nacka. Området har vært bebodd i hvert fall siden 1550-tallet, da Gustav Vasa anla Danvikens hospital. Allerede fra starten ble det anlagt ei melkvern i vassdraget mellom Hammarby sjö og Saltsjön, som ble kalt Kvarnbäcken eller Danviks ström. Det fantes også en hammersmie på stedet. Det gamle hospitalet ble lagt ned i 1915.
I 1619 fikk Gustaf Johan Jung tillatelse til å oppføre en såkalt kjønrøksovn, men det varte helt til 1675 før det kom igang. Kjønrøk brukes til framstilling av blant annet trykksverte og tusj. Bruket lå like øst for hospitalet og var i drift til 1856.
Mellom hospitalet og kjønrøksbruket ble det i 1686 oppført et saltverk, det vil si en fabrikk hvor man skulle utvinne salt av sjøvann. Men det viste seg at Saltsjön, til tross for navnet, inneholdt alt for lite salt, og etter noen år opphørte virksomheten. Senere ble bygningen brukt som sinnssykehus, det såkalte Danviks dårhus. I dag er det omgjort til boliger.
I 1890 sto det store kvernanlegget Saltsjöqvarn ferdig, og det ble senere utvidet med flere bygninger. Fabrikken ble nedlagt i 1988, og bygningene er senere blitt renovert og brukes i dag som boliger og et hotell.
9. september 1944-ordenen
Inndeling
9. september 1944-ordenen har tre trinn, alle kan tildeles med eller uten sverd:
Insignier
Ordenstegnet for 9. september 1944-ordenen består av en femtagget, utbøyd stjerne. Stjernen er hvitemaljert for 1. og 2. klasse, i rød emalje for 3. klasse. Midtmedaljongen er i gull og har portrett av den revolusjonære nasjonalisten Vasil Levski (1837–1873). Han ledet i 1872 en mislykket oppstand mot Det osmanske rike. For 1. klasse er medaljongen omgitt ev en bord utformet som en grønn laurbærkrans. Ordenstegnene for 1. klasse har på revers en midtmedaljong med innskriften 9 септ. 1944 over tre linjer i gullskrift på rød emalje med grønn laurbærkrans rundt. Ordenstegnene for 2. og 3. klasse har kun motiv på advers og her har laurbærkransen rundt medaljongen innskriften 9 септ. 1944. Ved tildeling for militær innsats er det korslagte, oppadvendte sverd lagt bak stjernen.
Ordensbåndet for 1. klasse ble i 1945 fastsatt til helrødt, mens 2. og 3. klasse var uten bånd og ble båret direkte på brystet. Senere ble ordensbåndet for 1. klasse rødt med kantstriper i hvitt og grønt. Dette er fargene i Bulgarias flagg. For 2. klasse fikk ordensbåndet rød farge med kant- og midtstriper i lyst blått og for 3. klasse rødt med blå kantstriper.
Tildeling
Det ble mellom 1945 og 1990 foretatt tildeling til 71,007 mottagere. Den første tildelingen av 9. september 1944-ordenen gikk til Georgi Dimitrov, som fikk ordenens 1. klasse med sverd.
Trådbladbiller
Utseende
Små til middelsstore (oftest 2–7 millimeter) bladbiller med lange, trådformede antenner, disse er vanligvis minst så lange som hode + pronotum. Pronotum er tydelig smalere enn dekkvingene og adskilt fra disse (danner ikke en kontinuerlig kurve). De er ofte metallisk fargede, men kan også være brunlige eller rødlige.
Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.
Ibirataia
Ibirataia er en kommune i delstaten Bahia i nordøstregionen av Brasil.
Sandstorm
En sandstorm eller støvstorm er et meteorologisk fenomen som er vanlig i tørre og halvtørre områder der vind kan blåse store mengder sand og støv. Slike sandstormer oppstår som regel av konveksjon i forbindelse med kraftig oppvarming av jordoverflaten, ofte i etter perioder med langvarig tørke. En sky av drivende støv blir vanligvis regnet for å være en sandstorm hvis sikten er mindre enn 1000 m, og som alvorlig om sikten blir mindre enn 500 m.
Opphav
Vanligvis oppstår sandstormer i forbindelse med konveksjon fra en varm overflate. Disse strømmene kan skape vind opp mot 120 km/t (33 m/s) og stormene er ofte så store at de kan flytte hele sanddyner. Sandstormer kan bære med seg store mengder sand og støv, og framkanten kan av og til bli en vegg som er 3000 m høy av sand som kan transporteres flere tusen kilometer. Sandstormer oppstår ofte i Sahara i forbindelse med den globale passatvinden. Disse blir også kalt simoom eller simoon (sîmūm, sîmūn). Haboob (həbūb) er en sandstorm som oppstår i Sudan. Tørke er ofte en av de medvirkende årsakene til standstormer, i tillegg til dårlig jordbruk.
Konsekvenser
Sandstormer kan være farlig for trafikken, spesielt på veier som går gjennom tørre og flate områder. I 1991 ble en motorvei i San Joaquin-dalen i California rammet av en sandstorm med vind opp mot orkan styrke (33 m/s). Sikten ble redusert til en halv billengde og førte til en massiv kjedekollisjon som involverte 164 biler, tok livet av 17 mennesker og skadet 151.
Sandstormer kan fjerne verdifull matjord, og slippe den fra seg steder der den ikke er ønsket.
Simoom (sîmūm, sîmūn) kan føre til store mengder atmosfærisk støv over Europa. Sand fra Sahara som er ført opp i atmosfæren har av og til gitt rødfarget regn i Norge. I tillegg skal sand fra Sahara påvirke vekstvilkårene for plankton vest i Atlanterhavet, og ifølge enkelte forskere være en viktig kilde til sjeldne mineraler for planter i Amazonas.
På andre planeter
Sandstormer kan også oppstå i stor skala på planeten Mars. Disse sandstormene varer lenger og dekker mye større områder enn på Jorda, og av og til kan de dekke hele planeten og vare flere hundre dager.
EM i fotball for kvinner 2005
EM i fotball for kvinner 2005 ble arrangert i og omkring Manchester i England i tidsrommet 5. – 19. juni 2005.
EM i fotball for kvinner er en turnering for europeiske landslag som er tilknyttet UEFA, og som har kvalifisert seg til turneringen.
Lag og turneringsformat
Åtte landslag deltok i sluttspillet. Sju av disse kvalifiserte seg via gruppespill, mens vertsnasjonen England var automatisk kvalifisert. Lagene ble inndelt i to grupper à fire lag: gruppe A og gruppe B. Lagene i hver gruppe spilte mot hverandre én gang, og de to lagene med flest poeng gikk videre til semifinalen. Gruppevinnerne møtte laget som kom på andreplass i den andre gruppen.
Kvalifisering
Det ble spilt kvalifiseringsgrupper i perioden 22. mars til 3. oktober 2004. Lagene spilte i kvalifiseringsgrupper der vinneren gikk til sluttspillet, og lagene på andreplass i hver gruppe kjempet om de siste plassene. Vertsnasjonen England var automatisk kvalifisert.
Følgende lag ble slått ut i kvalifiseringen :
Tre lag ble også slått ut i omspillet:
Ørebetennelse
Ørebetennelse (lat. otitt) er en vanlig sykdom som hovedsakelig rammer barn. Den er i utgangspunktet ufarlig, men kan i enkelte tilfeller gi varig hørselstap.
Generell etiologi og patogenese
Ørebetennelse kan ramme personer i alle aldre, men barn er spesielt utsatt. Enkelte barn er plaget med hyppige ørebetennelser. Om det er rammet tre ganger siste seks måneder eller fire ganger siste året er det å regne for et ørebarn.
Ørebetennelse kan forårsakes av både virus og bakterier. De bakterielle er mer alvorlige, og gir som regel større allmennpåvirkning enn de virale.
Vi deler ørebetennelsene inn i flere hovedtyper, og behandler hver enkel med patogenese, symptomer og behandling i det følgende
Etiologi og patogenese
Ytre ørebetennelse er en vanlig tilstand, og karakteriseres av en betennelse i den ytre øregangen. Vanlige mikrober som forårsaker ytre ørebetennelser er de følgende:
Symptomer
Det dominerende symptomet er kløe i øregangen. Det kan også merkes rødhet og hovenhet av øregangen.
Simplexotitt
Dette er den vanligste mellomørebetennelsene. Den er forårsaket av bakterier eller virus, og går over av seg selv uten behandling. Den gir moderat smerte, og veldig lite allmennpåvirkning. Den kan imidlertid utvikle seg til en akutt mellomørebetennelse (se under).
Joanne Reid
Joanne Reid (født 28. juni 1992) er en amerikansk skiskytter.
Hun representerte USA under Vinter-OL 2018 i Pyeongchang, hvor hun ble nummer 22 på normaldistansen.
Ørebetennelse
Patogenese
Denne betennelsen forutgås gjerne av en øvre luftveisinfeksjon. Den forårsakes av bakterier, hyppigst én av følgende:
Behandling
I Norge sier retningslinjene at den i utgangspunktet ikke skal behandles med antibiotika, da naturlig forløp gir større grad av immunitet mot senere infeksjoner. Komplikasjoner til ubehandlet mellomørebetennelser er sjeldne, og sykdomsvarigheten blir svært lite redusert av antibiotika. Ved komplikasjoner og hos ørebarn (se over) skal man imidlertid behandle med antibiotika. Valget faller da i første rekke på penicillin.
Man gir midlertidig smertelindrende behandling til alle. Paracetamol er et førstevalg.
Komplikasjoner
Det er sjelden med komplikasjoner, men de kan forekomme:
Etiologi og Patogenese
Sekretorisk mellomørebetennelse kan oppstå som en følge etter akutt mellomørebetennelse. Ellers er det forbundet med dårlig funksjon av øretrompeten, enten pga. at denne er dårlig utviklet, eller at utvekster (polypper) i øvre del av svelget stenger for den.
Behandling
Behandling er vanligvis ikke nødvendig da betennelsen tilheler av seg selv. Noen ganger går den imidlertid over til å bli en kronisk ørebetennelse (se under).
Diagnose
Ved vedvarende hull på trommehinnen (over 2-3 måneder) eller ved påvisning av kolesteatom stilles diagnosen kronisk ørebetennelse.
Fylkesvei 3336
Fylkesvei 3336 går mellom Bø og Gvarv i Midt-Telemark.
Frem til 2019 hadde veien betegnelsen fylkesvei 551 (Telemark).
Ørebetennelse
Symptomer
Denne tilstanden har ofte veldig få symptomer. Hullet i trommehinnen kan imidlertid gi et lite konduktivt hørselstap.
Komplikasjoner
Hvis hullet i trommehinnen er perifert i trommehinnen, kan det gi opphav til en svulst kalt kolesteatom. Hvorfor kolesteatomet oppstår vet man ikke helt sikkert, men man regner med at det skyldes at epitelceller fra øregangen flasser av, og kommer inn i mellomøret gjennom hullet i trommehinnen. Her hoper det seg opp kolesterolholdige celler som danner en klump: kolesteatomet. Dette er en fryktet komplikasjon som kan ødelegge det omkringliggende vevet om kolesteatomet får vokse seg stort nok. Det kan gi et varig konduktivt hørselstap.
Xi Aihua
Xi Aihua (født 27. januar 1982 i Shougang i provinsen Shandong i Folkerepublikken Kina) er en kinesisk roer. Hun representerte Kina under Sommer-OL 2008 i Beijing, der tok gull i dobbeltfirer.
PowerPC Reference Platform
PowerPC Reference Platform (PreP) er en standardisert systemarkitektur for datamaskiner basert på mikroprosessoren PowerPC som ble lansert av IBM i 1994. Arkitekturen gjorde det mulig å bygge datamaskiner som kunne kjøre en rekke ulike operativsystemer, deriblant Mac System Software, OS/2, Windows NT, Novell NetWare, Sun Microsystems' Solaris, Taligent, BeOS og AIX.
En av de uttrykte målsetningene var å sørge for standard maskinvare for personlige datamaskiner med en PowerPC mikroprosessor. Apple som ønsket en sømløs overgang til PowerPC på sin Macintosh fant dette problematisk, og i 1995 ble det publisert en ny standard – Common Hardware Reference Platform, som inkorporerte elementer både fra PReP og arkitekturen Power Macintosh.
Engla-saken
Engla-saken var drapet på ei tiårig jente, Engla Juncosa Höglund, bosatt i Stjärnsund i Dalarna i Sverige. Ugjerningen fikk stor oppmerksomhet både innenfor og utenfor Sverige allerede i forbindelse med hennes forsvinning 5. april 2008. Over 200 personer engasjerte seg i letingen etter jenta, blant annet det svenske heimevernet, foreninger og andre frivillige. Uka som fulgte deltok flere hundretalls personer i søket (politi, hundeførere, heimevernet og flere hundre sivile) som ble organisert i skogene rundt Stjärnsund og opp mot Stenshyttan, samt i Torsåkersområdet, i skogene i Bodås og i Gammelstilla.
Svensk politi pågrep etter noen dager en 42 år gammel mann, Anders Eklund. Mannens bil ble ved en tilfeldighet fotografert av en privatperson i nærheten av stedet der jenta forsvant. 55 sekunder tidligere hadde Engla blitt fotografert syklende av samme fotograf. Da Politiet fikk kjennskap til bildene ble eieren av den avbildede bilen kontrollert og det fremkom at han tidligere var blitt dømt for voldtektsforsøk og seksuell tvang. Den 13. april 2008 meddelte Politiet at han hadde tilstått drapet på jenta og at han hadde vist Politiet hvor liket lå. Han tilsto også drapet på en kvinne i Falun i 2000.
Rettssaken mot Eklund begynte 21. juli 2008.
18. serierunde i Tippeligaen 2006
18. serierunde i Tippeligaen 2006 startet med seks kamper den 27. august og ble avsluttet med kampen mellom Rosenborg og Stabæk den 28. august.
Francis James Child
Francis James Child (født 1. februar 1825, død 11. september 1896) var en amerikansk akademiker og folkeminneforsker som er kjent for å ha samlet og klassifisert folkesanger fra England og Skottland og deres amerikanske varianter og klassifisert dem etter systemet som kalles Child Ballads.
Child ble født i Boston i Massachusetts. Der gikk han på Boston Latin School, og gikk ut av Harvard i 1846, best i klassen i alle fag. Han undervist i matematikk fra 1846 til 1848, da han fikk en stilling som lærer i historie, politisk økonomi og engelsk litteratur. Etter to års studie i Europa overtok han stillingen som professor i retorikk og talekunst etter Edward T. Channing, et professorat han hadde til 1876.
Child fikk permisjon fra 1849 til 1853, da han studerte engelsk teater og senere tysk filologi ved Humboldt-universitetet i Berlin og universitetet i Göttingen. Han var redaktør for en omfattende samling av britiske poeter. Han var også redaktør for Edmund Spensers samlede verker (1855) og planla en utgivelse av Geoffrey Chaucer, men nøyde seg med en artikkel i the Memoirs of the American Academy of Arts and Sciences for 1863 under tittelen Observations on the Language of Chaucer's Canterbury Tales. Artikkelen fikk stor betydning for forståelsen av Chaucers grammatikk, uttale og skandering slik vi forstår den i dag.
Størst av hans arbeider var en åtte binds utgivelse av engelske og skotske folkeballader. Etter at han i 1876 fikk en stilling som professor i engelsk, viet han seg til komparative studier av tradisjonelle, engelske ballader. Han samlet en stor mengde manuskripter og andre kilder til folklore, og gjorde undersøkelser også på andre språk enn engelsk. George Lyman Kittredge var blant Childs elever og følte et særlig ansvar for å videreføre Childs arbeid.
Hans siste arbeid ble kalt English and Scottish Popular Ballads, første i ti, siden i fem bind. Verket sto lenge som det autoritative verket på området. Da Child døde hadde han ikke rukket å skrive en innledning eller en bibliografi. Derimot ble utgivelsen forsynt med en kort biografi over Child skrevet av Kittredge.
Adeje
Adeje er en by og kommune på øya Tenerife. Økonomien i kommunen er basert på turisme og jordbruk. Kommunen ligger i provinsen Santa Cruz de Tenerife. Adeje har 46 667 innbyggere (2014).
Turisme
Kommunen er kjente for sine turistmål: Callao Salvaje, Costa Adeje, La Caleta, Playa Fañabe og Playa Paraiso. I kommunen ligger også Europas største vannpark Siam Park.
Hundre og én dag
Hundre og én dag er en reportasjebok av Åsne Seierstad fra 2003. Den handler om det som skjedde før, under og rett etter amerikanerne invaderte Bagdad. Åsne Seierstad refererer de opplevelsene og hendelsene som hun oppfatter i løpet av denne tiden. Boken er oversatt til dansk, svensk, nederlandsk, fransk, engelsk, tysk, bulgarsk, latvisk, gresk, islandsk, finsk og spansk.
Fiske flyplass
Fiske flyplass er en flyplass som ligger på gården Fiske (Fiskja) på nordsiden av elven Surna, Surnadal kommune i Møre og Romsdal fylke. Flyplassen ligger ca. 10 km vest for Rindal sentrum.
Brachymitra
Utseende
Middelsstore til nokså store, kraftige gullbasser, metallisk fargede, men litt matte. Hannen har et kort, mot spissen utvidet horn i pannen.
Utbredelse
Slekten er utbredt i Øst-Afrika (Kenya, Tanzania).
Systematisk oversikt
Artene blir nå ofte plassert i slekten Compsocephalus.
Herm (øy)
Herm (guernésiais: Haerme) er geografisk en av Kanaløyene og en del av området til den større øya Guernsey, lokalisert i Den engelske kanal, nordvest for Frankrike og sør for England. Den er 2,4 km lang og under 0,8 km bred. Den er orientert nord-sør med flere strekninger med sandstrender på nordkysten. Guernsey ligger i vest og Jersey i sørøst, og den mindre øya Jethou ligger rett utenfor dens sørvestkyst.
Herms havn er på vestkysten. Det er flere interessante bygninger i dens nærhet, blant annet det historiske hotellet White House, kapellet, St Tugual's Chapel, Fisherman's Cottage, puben og restauranten «The Mermaid», og en liten barneskole med rundt åtte barn. I løpet av en travel sommersesong kan opp til 100 000 turister besøke øya. De ankommer via en av katamaranfergene som er operert av Trident Charter Company. Som med naboøya Sark er biler forbudt på øya, dessuten også sykler, men motordrevne terrengsykler og traktorer benyttes for å frakte folk og bagasje der hvor det er særskilt tillatt.
Ibitiara
Ibitiara er en kommune i delstaten Bahia i nordøstregionen av Brasil.
Birkeland (etternavn)
Birkeland er et vanlig etternavn i Norge. Per januar 2020 hadde 4,772 personer i Norge etternavnet Birkeland.
Flakstadvåg kirke
Flakstadvåg kirke (tidligere Flakstadvåg kapell) er en langkirke fra 1925 i Flakstadvåg i Senja kommune, Troms og Finnmark fylke.
Byggverket er i tømmer og har 150 plasser. Bygget stod opprinnelig på Hallvardsøya utenfor Flakstadvåg, men ble flyttet til nåværende sted, som var mer sentralt, og vigslet 17. juni 1926.
Sud (Kamerun)
Sud er en region i det sørlige Kamerun langs Biafrabukta og langs grensen i sør til Ekvatoral-Guinea, Gabon og Republikken Kongo. Hovedstaden heter Ebolowa. Regionen hadde i 2010 en befolkning på 692,142.
The Righteous Brothers
The Righteous Brothers er en duo som ble startet i 1963 av Bill Medley (baryton) (født 19. september 1940 i Santa Ana) og Bobby Hatfield (tenor) (født 10. august 1940 i Beaver Dam i Wisconsin, oppvokst i California, død 5. november 2003).
Gruppen startet i 1962 i California som en gruppe med fem medlemmer med navnet The Paramours. Når gruppen etter hvert ble en duo tok de navnet The Righteous Brothers og regnes å være et eksempel på det som kalles «blue-eyed soul» (hvite musikere som fremfører soul inspirert av svarte musikere). Sangerne er ikke brødre som navnet skulle tilsi. Deres største suksess var i 1965 med sangen «You've Lost That Lovin' Feelin'», produsert av Phil Spector. De hadde også suksess med sangene «Just Once in My Life», «Unchained Melody» og «Ebb Tide» fra samme år, og «(You're My) Soul and Inspiration» fra året etter, også disse produsert av Spector.
Fra slutten av 1960-tallet skilte de to sangerne lag, men hadde ikke særlig suksess alene. I perioden 1968–1971 steppet Jimmy Walker inn for Bill Medley. Walker døde i2020. De opprinnelige medlemmene (Bobby Hatfield og Jimmy Walker) gjenopptok samarbeidet i 1974 og fortsatte sammen til Hatfield døde i 2003.
I 2003 ble de innvalgt i Rock and Roll Hall of Fame.
The Righteous Brothers gjenoppstod 2016, der Bucky Heard erstattet Bobby Hatfield.
Diskografi
Studioalbum
Singler (topp 10 på Billboard Hot 100)
Samlingsalbum
Constitución
Constitución er en liten havneby i regionen Maule i Chile. Den er et yndet utfartsmål. Byen har også papirindustri.
I 2002 hadde byen rundt 46.000 innbyggere.
Stedet fikk fast bosetning rundt 1578 da sjøkaptein Juan Jufré grunnla et like båtsverft ved munningen av Río Maule. Byen ble grunnlagt 18. juni 1794, og fikk da navnet Villa de Nueva Bilbao de Gardoqui.
Gunnar Knudsen (andre betydninger)
Gunnar Knudsen er navnet til flere personer:
Jarrow
Jarrow er en by i nordøstlige England, lokalisert ved elven Tyne. Byen var historisk en del av grevskapet Durham inntil den i 1974 ble del av Tyne and Wear. I henhold til folketellingen i 2011 har Jarows storbyområde (built-up area) en befolkning på 43 431 innbyggere, mens byen alene har en befolkning på 31 657 innbyggere i samme tidsrom.
På 700-tallet ble klosteret Monkwearmouth-Jarrow Abbey, viet til apostelen Paulus, opprettet i Jarrow. Munken Beda kom fra hovedklosteret i Wearmouth til Jarrow ca. 682. Han var da han ti år gammel, og tilbrakte resten av livet i klosteret i Jarrow. Han er ansett som den fremste angelsaksiske lærde og far av engelsk historieskrivning. Fra midten av 1800-tallet og fram til 1935 var Jarrow et senter for skipsbygging, og var startpunktet for marsjen mot arbeidsledighet i 1936.
Etymologi
Etymologien for stedsnavnet Jarrow er noe uklart. Det er nedtegnet rundt 750 som Gyruum. Det er antatt å representere angelsaksiske [æt] Gyrwum som er tolket som «[ved] myrboerne», fra angelsaksiske gyr = «søle», «myr». Det henviser i denne forståelsen til et stammenavn. Senere stavinger er Jaruum i 1158 og Jarwe i 1228.
Historie
En kloster viet apostelen Paulus ble opprettet i 674, som et datterkloster til klosteret viet apostelen Peter i Wearmouth. Beda kom ti år gammel fra Wearmouth til Jarrow ca. 682, og tilbrakte resten av sitt liv i klosteret. Klosteret ble regnet som et av de viktigste læresentre i Europa nord for Roma. I 794 ble klosteret det andre stedet i England som ble plyndret av norrøne vikinger, etter raidet på Lindisfarne året før. Det ble oppløst av Henrik VIII.
Jarrow forble en liten landsby i flere århundre, men vokste så raskt i de siste to-tre århundrer etter at tungindustri som gruvedrift og skipsbygging ble etablert.
Inntil begynnelsen på 1930-tallet var opptil 80 prosent av befolkningen ansatt hos Palmer's Shipyard; da den stengte etter å ha bygget omkring 1 000 skip utløste det en økonomisk krise i byen. I 1936 ble byen berømt etter den såkalte Jarrowmarsjen til London, en protest mot arbeidsløshet i England.
Severdigheter
Ruinene av klosteret er til dels bygget inn i den moderne kirken, som også er viet Paulus. I en av kirkeveggene sitter verdens eldste kjente glassmaleri, fra ca. 600. Ikke langt unna klosteret er museet «Bede's World», dedikert til Bedas liv og virke.
Vennskapsbyer
Jarrow har følgende vennskapsbyer, under paraplyen South Tyneside vennskapsprosjekt som førte de enkelte vennskapsprosjektene sammen i 1974:
Uljana Nigmatullina
Uljana Nikolajevna Nigmatullina (Ульяна Николаевна Нигматуллина (Кайшева); født Kajsjeva 8. mars 1994) er en russisk skiskytter.
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 24 på normaldistansen.
Taligent
Taligent (et teleskopord for Talent og Intelligens ) er et objektorientert operativsystem. Navnet brukes også om selskapet som produserte det. Taligent startet som et prosjekt innenfor Apple som hadde som formål å erstatte Mac OS. Det ble senere en del av AIM-alliansen, og ble videreutviklet av Apple og IBM i den hensikt å bygge en plattform som konkurrerte med Windows Cairo og NeXTSTEP. Arbeidet med Taligent opphørte i 1998.
Smålands Folkblad
Smålands Folkblad er en svensk lokalavis som gis ut i Jönköping en gang i uken, som en av publikasjonene under Johan Ehrenbergs «ETC-paraply».
Den første avisen med dette navnet kom i 1901, og var fra 1908 dagsavis. En periode kom den kun fire ganger ukentlig, men kom hver dag igjen fra 1919. Høyeste opplaget hadde den i 1949, da den nådde 16 100 eksemplarer.
Utover 1950- og 1960-tallet hadde Smålands Folkblad store vanskeligheter, men ble reddet i 1971 av den svenske pressestøtten. Tross ny teknikk og satsing på lokaljournalistikk ble avisen aldri noen stor økonomisk suksess på 1980-tallet. I 1990 solgte det svenske sosialdemokratiske mediekonsernet A-pressen avisen, og i 1991 gikk den konkurs.
Etter at Smålands Folkblad gikk inn ble navnet en tid brukt av medlemsavisen til Socialdemokratiska partiet i distriktet. En gruppe tidligere ansatte gjorde dessuten et nytt avisforsøk i 1992, og startet Folkbladet Jönköping. Det eksisterte til 2010.
Da Smålands Folkblad «gjenoppsto» i mai 2011 skjedde det gjennom et samarbeid mellom Tidningsföreningen Smålands Folkblad og ETC förlag. Avisen ble nå lansert som ukeavis, med utgivelse hver fredag. Plattformen for nettutgaven deler den med de andre ETC-publikasjonene.
Ibititá
Ibititá er en kommune i delstaten Bahia i nordøstregionen av Brasil.
Lizzy Caplan
Elizabeth Anne «Lizzy» Caplan (født 30. juni 1982 i Los Angeles i California) er en amerikansk skuespiller. Hun har blant annet vært med i filmen Mean Girls (2004), hvor hun spilte Janis Ian.
Zhang Yangyang
Zhang Yangyang (født 20. februar 1989 i Siping i provinsen Jilin i Folkerepublikken Kina) er en kinesisk roer. Hun representerte Kina under Sommer-OL 2008 i Beijing, der hun tok gull i dobbeltfirer.
Uljana Donskova
Uljana Vjatsjeslavovna Donskova (russisk Ульяна Вячеславовна Донскова, født 24. august 1992) er en russisk turner som spesialiserer seg i rytmisk gymnastikk. Hun representerte landet sitt under Sommer-OL 2012 i London, der hun tok gull i mangekamp lag.
Ústí nad Labem
Ústí nad Labem (tysk Aussig an der Elbe, latin Usk super Albium) er en by og administrasjonssted i regionen Ústí nad Labem i Tsjekkia. Byen ligger ved Elben nord i landet, ca 20 km fra grensen til Tyskland ved E55 mot Dresden. Den er med hensyn til befolkning den niende største byen i landet. Borgen Střekov ligger på en fjellhylle over Elben med utsikt til byen.
Etymologi
Byens navn er antakelig avledet fra gammeltsjekkisk ustie (= ústí) som betyr sammenløp av elv. Elven Bílina renner ut i Elben ved Usti nad Labem.
Historie
Stedet nevnes som handelsplass i skriftlige kilder fra 993. Ottokar II av Böhmen ga byen kongelige privilegier i den første halvdel av det 13. århundret. Johan av Böhmen og Karl IV av Det tysk-romerske rike bekreftet og utvidet byrettighetene. Byen ble forvaltet etter Magdeburg-rettighetene.
Tredveårskrigen var meget ødeleggende for byen som sju ganger ble offer for plyndringer. Følgene av dette varte nærmere to hundre år og byen var i denne perioden uten betydning og med mindre enn tusen innbyggere. Etter 1813 førte industrialiseringen til en ny befolkningsvekst.
Den sterke industriveksten og utvidelsen av trafikken på elven førte deretter til en rekke forandringer. Etter århundrer med stagnasjon ble det ved begynnelsen av det 19. århundret igjen bygget hus. Middelalderhusene og renessansehusene ble revet og likeledes bymuren. I tillegg til landbruket og vinproduksjonen ble det bygget veverier, fargeindustri og papirfabrikker. I omlandet ble det bygget nærmere seksti gruver. I 1827 ble byen knyttet til jernbanelinjen mellom Dresden og Praha. Elben var seilbar nedenfor byen og Usti nad Labem ble dermed omlastingshavn til landverts transport. I 1860 bodde i byen 7 950 innbyggere, fire ganger så mange som i 1840. På tross av krig, kolera, tyfus og andre epidemier doblet befolkningen seg i de neste 20 årene. 1867 ble Bürgerliche Bräuhaus Aussig bygget, dagens Bierbrauerei Zlatopramen. 1872 ble den første broen over Elben bygget.
Ved begynnelsen av det 20. århundret hadde byen 40 000 innbyggere og var en av de mest betydningsfulle i Böhmen. Den sterke tilstrømmingen til byen av fremfor alt tysktalende personer, førte til konflikter. Konrad Henlein holdt her en tale og oppnådde ved parlamentsvalget absolutt flertall. Etter Münchenavtalen ble byen 9. oktober 1938 innlemmet i det tyske riket. Regjeringspresidenten for Reichsgau Sudetenland hadde hovedsete i Aussig. Under krystallnatten i 1938 ble byens synagoge brent ned. Av byens 1 200 jødiske innbyggere ble ca 80 % drept under nasjonalsosialismen.
Amerikanske luftangrep fra 17. til 19. april ødela en femdel av byen og fem hundre mennesker omkom. En eksplosjon inntraff 31. juli 1945 i et ammunisjonsdepot i bydelen Schönpriesen. Dette førte til en massakre av tysktalende innbyggere. Ifølge opplysninger fra tyske kilder ble mellom 1 000 og 2 700 personer drept, mens det ifølge tsjekkiske opplysninger dreide seg om mellom 40 og 100 personer. Ifølge kildene ble et sted mellom 30 og 700 personer drept. Minst 43, trolig over 100 og kanskje så mange som 200, sudettyskere ble massakrert der under Potsdamkonferansens siste dager. Enkelte kvinner og barn ble kastet i elven Labe, og deretter skutt og drept. Massakren ble utløst av en eksplosjon, angivelig forårsaket av en Werwolf-avdeling. Eksplosjonen drepte 39 mennesker. Etniske tyskere måtte gå med hvite armbind med bokstaven N (for Němec, tysk) og var lette å få øye på. Massakren i Ústí ble trolig utført av soldater, milits og noen sivile. Voldsbruken pågikk et par timer før lokale ledere innførte portforbud. Etter krigen gikk det i de tsjekkiske grenseområdene rykter om tyske terrorgrupper kalt Werwolf. «Werwolf» fikk skylden for den store eksplosjonen i et ammunisjonslager nord i Ústí og dette ble brukt som påskudd for å angripe de gjenværende etniske tyskere i byen. Avisen Rude Pravo kommenterte 2. august hendelsen. Avisen la skylden for eksplosjonen på tyskere og oppfordret til «å rense grenseområdene med jernhånd». Det har blitt spekulert i om Tsjekkoslovakias innenriksdepartement iscenesatte eksplosjonen og massakren. På Edvard Benes-broen i Ústi ble det i 1996 satt opp et minnesmerke over ofrene. Fra våren 1945 til slutten av juli var omkring 22,000 etniske tyskere fordrevet fra Ústí over grensen til Sachsen.
Mellom 1945 og 1946 ble som følge av Benes-dekretene ca 53 000 tyskere drevet ut av byen. Dette skjedde i to faser: fra krigens slutt til slutten av juli 1945 i formen av en vill fordrivelse og flukt og fra januar til desember 1946 ved en organisert, tvungen utvandring.
Under den tsjekkoslovakiske tiden fantes det mye tungindustri både i og utenfor byen, blant annet kjemisk industri og en kunstgjødselfabrikk midt i sentrum. På grunn av utslipp fra disse fabrikkene var byen en av de skitneste i Europa. Skogområdene rundt byen ble sterkt skadet av forurensning.
Ústí nad Labem fikk internasjonal oppmerksomhet i 1999 da det ble bygget en mur for å skille romanifolk og etniske tsjekkere fra hverandre. Etter kraftige protester ble muren revet ned av de tsjekkiske myndighetene.
Papuana inermis
Papuana inermis er en bille som hører til underfamilien hornbiller (Dynastinae) i familien skarabider (Scarabaeidae).
Konrad II av Württemberg
Konrad II (ukjent fødselsdato, død 1143) var greve av Württemberg fra 1110 til sin død i 1143. Han var gift med Hadelwig.
Papuana inermis
Utseende
En middelsstor (ca. 20 millimeter), nokså bred, blankt svart hornbille. Hannen har et horn i pannen, pronotum er uthulet foran med et kraftig, rundet framspring over uthulingen. Dekkvingene har litt utydelige punktrader. Hunnen mangler hornet i pannen, man har et par lave knøler, pronotum er rundet.
Konrad II av Württemberg
Konrads far er ukjent, men han man antar at han var av greveslekta Althausen-Veringer. Denne antagelsen kommer av den store likheten mellom våpenskjoldet til grevene av Württemberg og det til grevene av Veringen. Det antas dermed også at de to adelsslektene er i slekt. Konrads mor, Luitgard av Beutelsbach var søsteren av hans forgjenger Konrad I.
Papuana inermis
Levevis
Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.
Utbredelse
Arten lever på Salomonøyene.
Konrad II av Württemberg
Han kom til makten etter Konrad Is død. Konrad II sjenka landområder nær Göppingen til klosteret Blaubeuren den 12. mai 1110, og de skriftlige kildene som beskriver dette nevner ham som greve.
Konrad II døde i 1143.
Dana Burnell
Dana Burnell er en amerikansk trommeslager fra Sarasota i Florida.
Burnell startet progressiv metal-bandet Crimson Glory (dengang med navnet Beowolf) i 1982 sammen med gitaristene Ben Jackson og Jon Drenning og bassist Jeff Lords. Han deltok på de to første albumene, og sluttet i bandet i 1989. Han kom med igjen i 2005 og er fremdeles medlem. Han startet også bandet Parish sammen med Ben Jackson tidlig på 1990-tallet.
Ibotirama
Ibotirama er en kommune i delstaten Bahia i nordøstregionen av Brasil.
Horngjel
Horngjel (Belone belone) er en fisk i horngjelfamilien. Den ligner makrellgjedda, men mangler småfinner bak rygg- og gattfinne. Horngjelens knokler er grønne, noe som skyldes det ufarlige vannholdige jernfosfatet vivianitt. Horngjel kan bli opptil 90 cm med en vekt på ca. 1 kg. Den er vanlig fra Nord-Afrikas vestkyst og nord til Trondheimsfjorden. Den opptrer også i Middelhavet. I Norge er den vanlig langs sørkysten om sommeren når den kommer inn til kyster i mai for å gyte og blir regnet for makrellens forløper. Som makrellen går den i stim, utenfor gytetiden streifer de voksne fritt omkring i det åpne hav i Atlanterhavet og Middelhavet.
United Mine Workers
United Mine Workers of America (UMW eller UMWA) er en nordamerikansk fagforening som er mest kjent for å otrganisere gruvearbeidere. Men i dag organiserer den også helsearbeidere, lastebilsjåfører, produksjonsarbeidere og offenlige ansatte i USA og Canada.
Organisasjonen fokuserer på trygge arbeidsplasser, gode lønnsforhold og sosiale ytelser og en rettferdig representasjon i styrende organer på arbeidsplasser i Nord-Amerika. Organisasjonen arbeider også for utviklingen av lokalsamfunnene, gjennom arbeid for bedre veier, skoler og offentlig helsevesen. I 2014 hadde kullgruvedrift endret seg til hovedsakelig åpne brudd i Wyoming, og det var bare 60,000 aktive kullgruvearbeidere. Av disse organiserer UMW 35,000, og 20,000 arbeider i gruver i Kentucky og Vest-Virginia. Imidlertid forvalter de pensjonsordninger og medisinske ytelser for 40,000 pensjoneerte gruvearbeidere, og for 50,000 ektefeller og andre familiemedlemmer.
Tåtten om bergbuen
Tåtten om bergbuen (norrønt Bergbúa þáttr; «fjell-boerens tått») er en tått, en kort islendingesaga fra 1200-tallet. Historien foregår ved Kollafjorden (i det nåværende Austur-Barðastrandarsýsla) på Island på 1100-tallet, og handler om bonden Tord som er på vei til kirke, og i en hule møter en underjordisk trollaktig skikkelse. På samme måte som i Kumlbúa þáttr fremsier den underjordiske dikt for bonden.
Guro Gravem Johansen
Guro Gravem Johansen (født 7. februar 1973) er en norsk jazzvokalist, musikkforsker, dirigent og førsteamanuensis i musikkpedagogikk.Hun er vokst opp på Tennskjær i Lenvik kommune i Troms. Sin utdanning har hun fra Norges musikkhøgskole hvor hun fullførte kandidatstudiet i 1998, og tok hovedfag i 2003 med avhandlingen «Det tredje øyret. Om gehør, improvisasjon og faget gehørtrening i høgre utdanning». I 2013 avsluttet hun sin Ph.d.-utdanning ved Norges musikkhøgskole med avhandlingen «Å øve på improvisasjon. Ein kvalitativ studie av øvepraksisar hos jazzstudentar, med fokus på utvikling av improvisasjonskompetanse ».
Som utøver er Johansen kjent som vokalist i bandet Søyr (siden 1998). Hun har medvirket i prosjektet Østerdalsmusikk i 2012–2015 og har vært bandleder og vokalist i jazzkvartetten Crazy Moon siden 1996. Hun har jobbet med musikere som Lars Klevstrand, Georg Riedel, Rune Klakegg, Jojje Wadenius, Helge Hurum og Elin Rosseland. Hun sang i Helge Hurum's orkestre, og samarbeidet med Knut Riisnæs om forestillingen Duke Ellington - sacred concerts. Utover dette skrev hun forestillinger for Melbudagene og Vegadagene (1997).Med Torgrim Sollid skrev hun bestillingsverket Stasjonsbyliv! (2006), og med Lars Klevstrand har hun gjort Hujeda mej! (2006).
Johansen har vært tilsatt ved Norges musikkhøgskole siden 1999, og siden 2013 som førsteamanuensis i musikkpedagogikk. Hun er dirigent for flere amatørkor og er en aktiv kurs- og foredragsholder om tematikk som improvisasjonsundervisning, improvisasjon i kor, improvisasjon i gehørtrening og improvisasjons og øving. Hennes forskningsinteresser er Jazzpedagogikk på alle nivå, improvisasjon, musikk og kjønn, gehørtrening og øving. Hun er i tillegg aktiv politisk, blant annet lokalpolitisk i Sosialistisk Venstreparti. Hun er Norges representant i INA Council (ISME National Affiliates) og har vært medlem av Statens kunstnerstipendkomité for musikere, sangere og dirigenter.
Kvadratsetningene
Det finnes to kvadratsetninger, og dessuten den noe beslektede konjugatsetningen. De er nyttige å kunne både fremlengs og baklengs, for å gjøre både algebra og hoderegning enklere.
Konjugatsetningen
Vi regner ikke her ut noe kvadrat, men en differanse mellom to kvadrater. Denne setningen blir ofte feilaktig kalt 3. kvadratsetning.
Fullstendig kvadrat
Et fullstendig kvadrat er et andregradsuttrykk som kan faktoriseres ved hjelp av den første eller den andre kvadratsetningen. Uttrykket er et fullstendig kvadrat dersom. Da er.
Dersom en har et uttrykk som ikke akkurat passer med en av de to første kvadratsetningene kan man utvide dem til fullstendig kvadrater.
Vi lager et fullstendig kvadrat:
Generalisert fullstendig kvadrat
Et generelt andregradsuttrykk kan skrives som et generelt fullstendig kvadrat på følgende måte
Mer generelt, om n er et positivt heltall, så
Hoderegning
God kunnskap til kvadratsetningene kan gjøre vanlig hoderegning enklere. Fremgangsmåten er å se på ulike multiplikasjonsoppgaver som en kvadratsetning. Eksempler:
Kilder
المتطابقات الهامة Identité remarquable (mathématiques élémentaires)
Vanlig ulke
Vanlig ulke (Myoxocephalus scorpius) er en saltvannsfisk i ulkefamilien. Den er Norges vanligste ulke, og finnes langs hele kysten. Andre lokale navn på fisken: Fessompa, fessømpæ, fisksømpe, fissump, furusk, kontepella, marulk, mataskurk, pelekunter, pillekunter, ulk, konterusk og konteknor.
Om arten
Vanlig ulke er utbredt fra Nord-Spania i sør til Barentshavet i nord. Finnes også i Østersjøen. Den er vanlig langs hele norskekysten.
Beskrivelse
Vanlig ulke har et stort og flattrykt hode med en rekke utvekster eller pigger. Kroppen smalner så av bakover mot halefinnen. Den er brun eller grønnlig på farge med mørke områder eller flekker på sidene. Den gode kamuflasjen kan gjøre den svært vanskelig å oppdage. Kan bli opptil 60 cm lang og er den største arten i ulkefamilien i Norge.
Adferd
Vanlig ulke er en typisk stasjonær bunnfisk, som ofte danner lokale populasjoner. Den ligger delvis nedgravd eller skjult på bunnen mens den venter på byttedyr som mindre fisker eller krepsdyr. Vanlig ulke er en glupsk rovfisk som sluker byttet helt når den bykser frem fra skjulestedet sitt. Gytetiden er fra desember til mars, og eggene blir lagt i klaser på bunnen. Hannfisken vokter eggene frem til klekking. Yngelen lever pelagisk den første tiden før de søker ned mot bunnen.
Fiske
Vanlig ulke er en god matfisk, men det foregår ikke noe kommersielt fiske etter arten.
Grunnfarnes bedehus
Grunnfarnes bedehus er et bedehus fra 1948 i Senja kommune, Troms og Finnmark fylke.
Bedehuset har 75 plasser.
Wang Aichen
Wang Aichen (født 28. mars 1985) er en kinesisk seiler som konkurrerer i seileklassen seilbrett. Han representerte Kina under Sommer-OL 2008 der han ble nummer 7.
Olga Bjelke-Andersen
Olga Bjelke-Andersen (født 25. desember 1857 i Christiania, død 31. oktober 1940 i Drammen) var en norsk komponist. Hun lærte piano av Erika Nissen og Otto Winter-Hjelm, teori av Iver Holter og instrumentasjon hos Gerhard Schelderup. Hun komponerte for piano og kor. Hun bidro med musikk til komediene Østenfor sol og vestenfor måne og Prinsesse Rosenrød som ble oppført på nationaltheatret. Hun jobbet også som dirigent og var med å starte Drammen byorkester som senere ble til Drammen symfoniorkester.
Sarah Beaudry
Sarah Beaudry (født 19. mars 1994) er en canadisk skiskytter.
Hun representerte Canada under Vinter-OL 2018 i Pyeongchang, hvor hun ble nummer 29 på normaldistansen.
Ichu
Ichu er en kommune i delstaten Bahia i nordøstregionen av Brasil.
VM i alpint 1997
VM i alpint 1997 ble arrangert i Sestriere i Italia fra 3. til 15. februar 1997.
Jean Harisson Marcelin
Jean Harisson Marcelin (født 12. februar 2000) er en fransk fotballspiller som spiller for den belgiske klubben, på lån fra AS Monaco FC.
Oppenheimer (2023)
Oppenheimer (originaltittel: Oppenheimer) er en amerikansk film fra 2023 regissert av Christopher Nolan.
Handlingsreferat
En ung, briljant J. Robert Oppenheimer sliter med arbeidet sitt ved Cavendish Laboratory under Patrick Maynard Stuart Blackett, en krevende veileder, som Oppenheimer skal ha lagt igjen ett forgiftet eple til. En tilreisende Niels Bohr spiser nesten dette eplet, men Oppenheimer forhindrer dette i tide. Etter å ha fullført sin doktorgrad i fysikk ved Georg-August-Universität Göttingen, vender Oppenheimer tilbake til USA, og er interessert i forskning på kvantefysikk. Han begynner å undervise ved University of California, Berkeley, mens han også dedikerer tid til California Institute of Technology. Underveis møter han en rekke betydelige skikkelser som Ernest Lawrence, nobelprisvinneren fra 1939. Oppenheimer innleder også et romantisk forhold til Jean Tatlock, et medlem av USAs kommunistiske parti, frem til hun begår selvmord.